ഒരു സെക്സ് ക്രൈം പോലുമില്ലാതെ ബസ്തറിലെ ഒരു ഗോത്രം, ഇവിടം ലൈംഗികസ്വാതന്ത്ര്യത്തിന്റെ പറുദീസയെന്ന് ഗവേഷകര് കാട്ടിക്കൊമ്ബ് മറിയ Bison Horn Muria എന്നത് ദക്ഷിണ ഛത്തിസ്ഗഢിന്റെ തെക്കന് താഴ്നിലങ്ങളിലെ ഒരു ഗോത്ര വര്ഗമാണ്. ഗോണ്ട് ഗോത്രത്തിന്റെ ഉപഗോത്രമായ ഇവര് സംസ്ഥാനത്തിലെ വിപ്ലവഭൂമിയായ ബസ്തറിന്റെ അതിര്ത്തിക്കുള്ളിലാണ് കഴിയുന്നത്. തല്ലഗുല്ല എന്ന് പേരായ കാട്ടിക്കൊമ്ബ് കൊണ്ടുള്ള വിശേഷപ്പെട്ട ഒരു ശിരോ അലങ്കാരത്തില് നിന്നാണ് ഈ പേര് മറിയ ഗോത്രത്തിന് കിട്ടിയിട്ടുള്ളത്. ഈ മറിയ ഗോത്രത്തില് പെട്ടവര്ക്ക് മറ്റൊരു സവിശേഷത കൂടിയുണ്ട്. ഈ ഗോത്രത്തില് നിന്ന് ഇന്നുവരെ ഒരു സെക്സ് ക്രൈം പരാതി പോലും പൊലീസിന് കിട്ടിയിട്ടില്ല എന്നതാണ് അത്. പാര്ത്ഥ വര്ഷണി എന്ന ഇരുപത്തേഴുകാരനായ ഒരു ഗ്രാഫിക് ഡിസൈനര് ആണ് ഈ ഗോത്രത്തിലെ ജനങ്ങളുമായി താന് ഇടപഴകിയതിന്റെ ഓര്മ്മകള് മാസികയില് ചിത്രസഹിതം പങ്കുവെച്ചത്. എന്റെ അച്ഛന് ഒരു ഗവണ്മെന്റ് ഉദ്യോഗസ്ഥനായിരുന്നു. എട്ടു വയസ്സുള്ളപ്പോഴാണ് ഞാന് ആദ്യമായി ഇവരെ കാണുന്നത്. അദ്ദേഹം എഴുതി. മാറുമറയ്ക്കാതെ കഴിയുന്ന സ്ത്രീ പുരുഷന്മാര്, തങ്ങളുടെ ഗോത്ര നൃത്തങ്ങള് നടക്കുന്നതിനിടെ പരസ്പരം ലൈംഗികമായിപ്പോലും കളിയാക്കും. അവര്ക്കിടയില് ലൈംഗികമായ അപകര്ഷതയ്ക്ക് സ്ഥാനമില്ല. ഒരു പരിധിയില് കവിഞ്ഞ് അവര് സ്വന്തം ലൈംഗികതയെപ്പറ്റി ബോധവാന്മാര് പോലുമല്ല. അതുകൊണ്ടു തന്നെ അത്തരത്തിലുള്ള പരാതികള് ഉയരാറുമില്ല. തങ്ങള് ഭൂമിയുടെ സന്താനങ്ങളാണ് എന്നാണ് ഇവര് വിശ്വസിച്ചു പോരുന്നത് എന്നാണ് നരവംശ ഗവേഷകയായ റൂഹാനി സാഹ്നി വൈസിനോട് പറഞ്ഞത്. W V ഗ്രിഗ്സണ് എന്ന ലേഖകന് 1938 ലെഴുതിയ The Maria Gonds of Bastar എന്ന പുസ്തകത്തില്, മാറുമറയ്ക്കാതെ നടക്കാന് ആഗ്രഹിക്കുന്ന മുറിയ യുവതികളെക്കുറിച്ചുള്ള വിവരണങ്ങളുണ്ട്. വിവാഹം കഴിയുന്നതിനു മുമ്ബ് നിര്ബാധം ലൈംഗിക ബന്ധങ്ങളില് ഏര്പ്പെടാന് ഇവര്ക്ക് പരിപൂര്ണ സ്വാതന്ത്ര്യമുണ്ട്. ഇവര്, ഈ വിവാഹപൂര്വ രതിയെ കണക്കാക്കുന്നതുതന്നെ, വിവാഹ ശേഷം ലൈംഗികമായ സംതൃപ്തികുറവ് ഉണ്ടാവില്ല എന്നുറപ്പിക്കാനുള്ള ടെസ്റ്റ് ഡോസ് എന്ന നിലയ്ക്കാണ്. പല ഇണകളോടൊത്തുള്ള സെക്സും ഇവര്ക്കിടയില് വെറും സ്വാഭാവികത മാത്രമാണ്. വിവാഹം കഴിയുന്നതുവരെ യുവതികള് കന്യകാത്വം കാത്തു സൂക്ഷിക്കണം എന്നുള്ള ഒരു നിര്ബന്ധവും ഇവര്ക്കിടയിലില്ല. വിവാഹം കഴിഞ്ഞാലും, മറ്റൊരാളെ ഇഷ്ടമായാല് വിശേഷിച്ച് ഒരു അസ്വാഭാവികതയും കൂടാതെ ഈ ഗോത്രത്തിലെ യുവതീയുവാക്കള്ക്ക് തങ്ങളുടെ ആകര്ഷണത്തെ പിന്തുടരാനുള്ള സ്വാതന്ത്ര്യമുണ്ട്. W V ഗ്രിഗ്സന്റെ പുസ്തകത്തില് താന് നേരില് കണ്ട ഒരു അനുഭവം വിവരിക്കുന്നുണ്ട്. ആഴ്ചകള് നീണ്ടു നില്ക്കുന്നതാണ് മുറിയ ഗോത്രജരുടെ വിവാഹ ചടങ്ങുകള്. വിവാഹച്ചടങ്ങില് പങ്കെടുക്കാന് എത്തിയ വരന്, വധുവിനൊപ്പം വന്ന അതിഥികളില് ഒരു യുവതിയോട് കടുത്ത ആകര്ഷണം തോന്നി. അതുപോലെ വധുവിനും വരന്റെയൊപ്പം വന്നവരില് ഒരു യുവാവിനോട് അടുപ്പം തോന്നി. ഒടുവില് ഈ ചടങ്ങുകള് പുരോഗമിക്കുന്നതിനിടെ തന്നെ ഇരു കൂട്ടരും തങ്ങള്ക്ക് അടുപ്പം തോന്നിയ കക്ഷികളുമായി ഒന്നിലധികം തവണ ബന്ധപ്പെടുന്നു. ഭാവിയിലും തങ്ങള്ക്ക് ലൈംഗികമായി ചേരുന്നവരാണ് അവര് എന്നുറപ്പിക്കുന്നു. ഒടുവില് വിവാഹ മുഹൂര്ത്തത്തിന് മുമ്ബ് തന്നെ അവര് തങ്ങളുടെ വിവാഹം വേണ്ടെന്നു വെച്ച് പുതുതായി കണ്ടെത്തിയ ഇണകളെ സ്വീകരിക്കുന്നുണ്ട് എന്നും നേരനുഭവത്തിന്റെ വെളിച്ചത്തില് ഗ്രിഗ്സണ് എഴുതുന്നു. 1856 ല് മാത്രമാണ് വിധവാ വിവാഹം ഇന്ത്യയില് നിയമപ്രകാരം അനുവദിക്കപ്പെടുന്നത് എങ്കിലും, അതിനൊക്കെ എത്രയോ മുമ്ബുതന്നെ മുറിയ ഗോത്രത്തില് അത് പതിവായിരുന്നു എന്ന് മുറിയ ഗോത്രക്കാര് പറയുന്നു. സ്ത്രീയെ ഒരു വസ്തുവായി, ഒരു സ്വത്തായി ഒക്കെ കാണുന്ന സമൂഹങ്ങളിലാണ് അവളുടെ സ്വാതന്ത്ര്യത്തിനു കൂച്ചുവിലങ്ങിടപ്പെടുന്നത് എന്നും, മുറിയ ഗോത്രജര് ഇക്കാര്യത്തില് നമ്മളെക്കാള് എത്രയോ മുന്നില് ആണ് എന്നും ഗവേഷകര് പറയുന്നു. സെക്സില് ഏര്പ്പെടുക എന്നത് ഒട്ടും പ്രയാസമുള്ള കാര്യമല്ല എന്നതുകൊണ്ടും, ലൈംഗികതയെക്കുറിച്ചുള്ള ഇരട്ടത്താപ്പുകള് ഇവര്ക്കിടയില് ഇല്ല എന്നതുകൊണ്ടും, മുറിയ ഗോത്രക്കാര്ക്കിടയില് സെക്സ് സംബന്ധിയായ ഒരു കേസുപോലും ഇന്നോളം റിപ്പോര്ട്ട് ചെയ്യപ്പെട്ടിട്ടില്ല. ഇവര്ക്കിടയില് ഏറെ വിചിത്രമായ ഒരു ആചാരമുണ്ട്. ഇതില് അവിവാഹിതരായ യുവാക്കളും യുവതികളും സന്ധ്യക്ക് ശേഷം അവരുടെ രക്ഷിതാക്കളുടെ കണ്വെട്ടത്തുനിന്നു ദൂരെ, ഖോട്ടുല് എന്ന് പേരുള്ള വലിയ ഒരു ഹാളിനുള്ളില് ഒത്തുകൂടി പാട്ടും, കുടിയും ഒക്കെയായി സമ്മേളിക്കും. ഇവിടെ ഇത്തരത്തില് ഒത്തുകൂടുന്ന മുറിയ യുവതീയുവാക്കള് തമ്മില് സെക്സില് ഏര്പ്പെടുക പോലും ചെയ്യാറുണ്ട് എന്ന് 1980 കളില് ഇത്തരത്തിലൊരു ഖോട്ടുല് സന്ദര്ശിച്ചിട്ടുള്ള സവ്യസാചി എന്ന ജാമിയ മിലിയ ഇസ്ലാമിയ സര്വകലാശാലയിലെ സോഷ്യോളജി പ്രൊഫസര് പറഞ്ഞു. തങ്ങള് ചെയ്യുന്നതൊക്കെ ഭൂമാതയുടെ കണ്വെട്ടത്തു തന്നെയാണ് എന്നും, എന്തെങ്കിലും വിലക്കപ്പെട്ടത് തങ്ങള് പ്രവര്ത്തിച്ചാല് അരുത് എന്ന് വ്യക്തമാക്കുന്ന നിമിത്തങ്ങള് ഭൂദേവിയില് നിന്നുണ്ടാവും എന്നുമാണ് മുറിയ ഗോത്രജരുടെ വിശ്വാസം. അതുതന്നെയാണ് പരിപൂര്ണ ലൈംഗിക സ്വാതന്ത്ര്യത്തോടെ പരസ്പരം ഇടപെടാനുള്ള അവരുടെ ധൈര്യവും ആത്മവിശ്വാസവും.